NaiveNeuron/SloPal huggingface dataset:
S. Kahanec, poslanec: (2009-10-30):
Takisto veľmi dobre popísal, že tento rozpočet nie je celkom korektný a nie je celkom na celý rok 2010 a že sleduje vlastne vytvorenie emócie. Áno, aj prosociálnej emócie. Lebo je pred voľbami, ktoré na nás čakajú v budúcom polroku. Takže ja si myslím, že pán poslanec Hrušovský veľmi dobre tento stav prezentoval a že tento rozpočet nie je zodpovedný, o tom svedčí práve to, že napriek tomu, že by sme mali šetriť, sledovať výdavky a nie plytvať, napriek tomu dávame populistický rozpočet. Predvolebný, samozrejme. Ak by sme robili seriózne, tak možno by sme dospeli aj k iným výsledkom tak, ako dospeli predchádzajúce vlády, o ktorých hovoril, že boli ťažké. Ale práve aj vďaka tomu, že boli schopní v týchto vládach prijať aj nie celkom pozitívne prijímané opatrenia, práve preto sme boli schopní dospieť do stavu, že v súčasnom období došlo k výraznému nárastu verejných zdrojov. Odkiaľ by tieto zdroje boli, ak by sa tieto reformy neboli uskutočnili? Samy by prišli, iba plytvaním, rozhadzovaním? Asi nie. Ďakujem pekne.
Turčanová, Andrea, poslankyňa NR SR (2024-01-08):
Ďakujem. Návrh vlády na skrátené legislatívne konanie odôvodňuje naliehavosť nesprávnou transpozíciou rôznych smerníc Európskeho parlamentu a Rady Európy. Ďalej používa veľmi čarovnú formulku, že budú ohrozené základné ľudské práva a slobody, bezpečnosť štátu či to povedie k hospodárskym škodám. A preto, si myslím, že veľmi správne poukázal pán poslanec Vančo na to, že značné hospodárske škody vzniknú, ak práve takýto zákon bude prijatý bez potrebnej odbornej diskusie v skrátenom legislatívnom konaní. V správe sa napríklad hovorí, teda v tom vládnom návrhu aj o tom, že zneuží... že sú zneužívané inštitúty trestného práva špeciálnymi trestnými zložkami, menovite NAKA a Úradom špeciálnej prokuratúry v prípravnom, v primeranom rozsahu za ostatné tri roky. Tak sa chcem spýtať, neriadi vlastne vláda a táto vládna koalícia teraz tieto úrady? Veď si už v kompetenčnom zákone posilňovali právomoci, tak vlastne čo chcú naozaj? Mrzí ma, že my tu diskutujeme, opozícia, vlastne sami so sebou, my presviedčame sami seba, ale myslím, že my sme dostatočne všetci kompetentní a presvedčení o tom, že to správne nie je, a chýba mi to naozaj do diskusie tá druhá strana. Pozerám teraz na kolegu, ale verím, že nebude len sedieť, ale aj niečo nám povie, však je tiež právnik. Ďakujem. (Reakcia z pléna.)
Laššáková, Jana, podpredsedníčka NR SR (2015-03-19):
S reakciou pán poslanec Martvoň, nech sa páči.
Kollár, Boris, predseda NR SR (2021-06-17):
S ďalšou faktickou poznámkou vystúpi pán poslanec Ďurica. Nech sa páči, máte slovo.
Bugár, Béla, podpredseda NR SR (2010-12-14):
Ďakujem. Otváram rozpravu. Pýtam sa, či sa hlási do rozpravy niekto z prítomných poslancov. Konštatujem, že nie je to tak. Vyhlasujem rozpravu za skončenú. A prerušujem rokovanie o tomto bode programu. Ďakujem aj generálnemu riaditeľovi. V rokovaní budeme pokračovať návrhom rozpočtu Úradu pre dohľad nad zdravotnou starostlivosťou na roky 2011 až 2013 . Parlamentná tlač má číslo 155. Nech sa páči, pán predseda Úradu pre dohľad nad zdravotnou starostlivosťou pán Gajdoš, ujmite sa slova.
Pčolinský, Peter, podpredseda NR SR (2023-02-08):
Pán poslanec Šefčík.
V. Veteška, podpredseda NR SR: (2003-11-07):
K. Džupa, poslanec: Ďakujem, pán predsedajúci. Vzhľadom na to, čo pán minister povedal na úvod, chcem povedať jednu vec, aj keď sa to možno niekomu nebude páčiť. Dozvedeli sme sa, že dnes problém oddlženia zdravotníctva je vec nás všetkých. Máme smolu tí, ktorí si pamätáme aj skoršie obdobia, hlavne rok 1998 a hlavne rok 1993, kedy aj keď nie priamo z úst pána ministra, ale od predstaviteľov terajšej a predchádzajúcej vlády bolo konštatované niečo celkom iné. Povedzme, budem to chápať ako výrazný posun dopredu. Ale teraz konkrétna otázka. Domnievate sa pán minister, že sa týmto spôsobom, že vstúpi do hry v rámci financovania zdravotníctva nový objekt, nevytvára de facto nový alebo paralelný systém financovania zdravotníctva. Myslím to najmä s ohľadom na ďalšie postupné kroky, ktoré predpokladajú, že sa postupne imanie akciovej spoločnosti bude navršovať. No a potom k poznámke nedorozumenie alebo pochybnosť. Áno, pochybnosť je jasne potvrdená a vyjadrená diskusiami, čo sa týka predmetu, rozsahu a kompetencií činností akciovej spoločnosti Veriteľ. Doplňujúca otázka teda znie: Domnievate sa, že to, čo nezvládli dve ministerstvá, zabezpečí dvanásť členov akciovej spoločnosti Veriteľ, celý výkon predmetu činnosti? Ďakujem.
M. Damborská, poslankyňa: (2009-12-09):
Vážený pán poslanec Kahanec, áno, sme rôzni, skutočne sme rôzni aj takí ako ten, ktorého výrok ste povedali alebo prečítali. Neviem, či ste si ho nevymysleli. Ale, samozrejme, sme rôzni a máme veľmi rôzne názory. Ja si nemusím vážiť výrok toho človeka, takisto ako vy nemusíte súhlasiť so všetkým, čo poviem ja alebo čo povedia iní. A každý nech si začne od seba, od svojho svedomia, nech si sám každý spytuje svedomie a správa sa tak, Ja sa správam vždy podľa svojho vlastného svedomia, moje svedomie je čisté aj v zmysle vlastenectva. Pán Slafkovský, myslím všetky typy škôl. Samozrejme, v pitevni nebude hrať hymna, ale hymna môže zaznieť na začiatku každého týždňa v priestoroch školy a tak ďalej a, samozrejme, nie v každej učebni a v každej pitevni. A vy veľmi dobre viete, že takto som to nemyslela.
Hlina, Alojz, poslanec NR SR (2013-10-23):
Ďakujem veľmi pekne. Pán predseda, prosím vás, dajte hlasovať, dávam procedurálny návrh, či sa môžem ako hosť zúčastniť vášho poslaneckého grémia zajtra. Ďakujem.
Paška, Pavol, predseda NR SR (2012-07-03):
Hlasujeme. (Hlasovanie.) 128 prítomných, 49 za, 4 proti, 75 sa zdržalo. Ani o tomto návrhu nebudeme rokovať v druhom čítaní. Dámy a páni, odhlasovali sme všetky prerokované body programu 3. schôdze. Vyhlasujem 3. schôdzu za skončenú. Ďakujem vám za spoluprácu. Želám všetkým, ktorí majú pripravenú dovolenku, peknú dovolenku a uvidíme sa tu v pléne opäť na schôdzi 24. júla. Dovidenia. (Rokovanie 3. schôdze NR SR sa skončilo o 16.27 hodine.)
Suja, Miroslav, poslanec NR SR (2022-06-23):
Ďakujem za slovo. Ja zareagujem na kolegu Milana Mazureka a prečítam také dva príbehy, ktoré som dostal. Jeden je: Pán Suja, mám 57 rokov, som na polovičnom invalidnom a po 30 rokoch odrobených v ťažkej práci s mesačným príjmom v súčasnosti 159,90. Som smutná, nešťastná, bezradná. Jediné, čo mám, je veľa, veľa diagnóz. Nechce odo mňa žiadne peniaze ani pomoc, chce, aby sa nastala nejaká zmena. Je hrdá, 159 euro po 30 rokoch. Žiadna zmena, kolegovia. Druhá dôchodkyňa, ktorá je už normálne na dôchodku, povedala, že keď si všetko poplatí, bola za mnou, stretol som ju na ulici, že jej ostávajú 2 eurá. Ja sa pýtam na deň? Nie, na mesiac. Roznáša letáky po schránkach, aby si zarobila, aby mala aspoň na stravu, lebo nemá deti a nemal by sa kto o ňu postarať. Že kým je zdravá a vládze chodiť, že aspoň takto si zarobí. Dve eurá, keď zaplatí všetko, čo má. Toto je skutočný stav dneska na Slovensku u väčšiny dôchodcov. Tak sa tu nehrajme na politiku a podporme ten návrh!
Šofranko, Mária, poslankyňa NR SR (2023-03-17):
Ďakujem pekne. Pán kolega, súhlasím s tebou, že pohyb je dôležitý, veď nakoniec hlavným cieľom telesnej a športovej výchovy je potreba celoživotnej pohybovej aktivity a s tým spojená prevencia zdravia celej populácie. Je známe, že jedno euro investované na športové aktivity ušetrí minimálne tri eurá v budúcnosti na zdravotnom a sociálnom aspekte. Spomienky na našu mladosť, na to, ako sme kedysi cvičili, je pekné a milé, ale doba sa zmenila. Doba sa výrazne zmenila a my musíme brať do úvahy súčasný a skutočný stav. Ďakujem pekne.
B. Bugár, podpredseda NR SR: (2005-02-03):
Ľ. Navrátilová, poslankyňa: Ďakujem za slovo. Chcem reagovať na pani Demeterovú. Jedno nevylučuje druhé. Podľa mňa konečné slovo bude mať exekutíva. To, že bude existovať nejaká pracovná skupina a začne sa rozprávať o tom, že dereguláciu nájomného treba urobiť. Ja tvrdím, že ju treba urobiť. Len treba urobiť nejaké opatrenie a zásadný postoj je tam ministerstva financií, lebo podľa mňa táto deregulácia bude mať nejaký dosah na štátny rozpočet. A zato som navrhla septembrové rokovanie, aby sme ešte do zostavovania štátneho rozpočtu mohli nejakým spôsobom kvantifikovať, najprv vecne povedať a potom kvantifikovať dosahy z dôsledkov deregulácie na štátny rozpočet. Ďakujem.
Stohlová, Tamara, poslankyňa NR SR (2024-05-14):
Ďakujem pekne za slovo. A ďakujem pekne aj pánovi poslancovi Dostálovi. Ja sa pripájam k tomu apelu, alebo teda chcem rovnako zdôrazniť, že ak chceme dobré riešenie, ktoré má plniť ten deklarovaný cieľ, teda pomôcť poľnohospodárom, tak to naozaj treba robiť normálnym legislatívnym procesom, ktorého súčasťou je medzirezortné pripomienkové konanie, kde by sa mohli vyjadriť všetky zainteresované subjekty, nielen tie, s ktorými má koalícia problém, teda nejaké ochranárske mimovládky, ale všetci, jednoducho poľnohospodári, poľovníci, samosprávy, všetci. A tam by sme zistili napríklad to, že ten problém je aj, alebo najmä s financiami, s uchádzaním sa o prostriedky z operačného programu, alebo že je to ten nedokonalý systém, kde sú poľnohospodárom vyhadzované z dotácií tie plochy, kde je napríklad strom, pod ktorým sa pasú ovečky, ktoré teraz spomínal a priznáva aj samotný pán minister Takáč. To je podľa mňa väčší problém a je to niečo, čo aj ja oveľa viac počúvam, ako toto tu, čo tu prejednávame. A zistili by sme vďaka medzirezortnému pripomienkovému konaniu aj všetky tie negatívne dôsledky ešte predtým, ako by tá novela prišla do parlamentu. My tu dnes o nich hovoríme, ale ja vidím, že tu je už aj pre tých koaličných poslancov a poslankyne pomerne ťažké počúvať od nás tú podstatu. Je tu nejaká nedôvera a ja verím, že keby sa k tomu vyjadrovali tie zainteresované subjekty, tak by bola väčšia šanca, že naozaj si vypočujú a jednoducho pochopia, že je to skutočný problém. Ale možno práve preto nebolo to medzirezortné pripomienkové konanie, lebo práve toto počuť nechcú a tá motivácia je iná.
P. Muránsky, poslanec: (2002-08-19):
Dovolím si prečítať ako príklad jednu informatívnu správu východoslovenského Krajského výboru strany, je tu napísané tajné. Je to z roku 1987 a je to informatívna správa o plánovaných opatreniach štátnych orgánov v súvislosti s konaním cirkevných slávností v roku 1987. Nebudem čítať všetko, ale vypichnem niektoré vety z tejto správy. „Mariánske pútnické slávnosti katolíckych cirkví, ktoré sa tohto roku v kraji uskutočnia, sú katolíckymi cirkvami zneužívané na prezentáciu sily a masovosti katolíckeho hnutia na Slovensku. Preto v snahe predísť aktivizačným snahám cirkvi s cieľom eliminovať ich prijímame na úrovni Východoslovenského krajského národného výboru a ONV tieto opatrenia:. Po prvé, predseda východoslovenského KNV na svojej úrovni za účasti predsedov ONV prerokuje politicko-organizačné opatrenia na eliminovanie aktivity veriacich na pútiach v cirkevných slávnostiach v tomto roku. Po druhé, sú to niektorí predsedovia ONV niektorých okresov, uskutočnia aktívy funkcionárov, spoločenských organizácií s cieľom paralyzovať snahy duchovných a laického apoštolátu na organizovanie účasti obyvateľstva najmä mládežníckych procesií na levočskú púť a tak ďalej. Podobne v spolupráci s OO ZNB určia spôsoby parkovania osobných áut, autobusov a zabezpečia ich evidenciu. Pri organizovaní pútnických slávností sa prejavuje zvýšená aktivita laického apoštolátu, ktorá pôsobí podľa pokynov vatikánskej kúrie. Pre elimináciu účasti veriacich a aktivity cirkví na levočskej púti navrhujeme tieto opatrenia: Predseda VS KNV na svojej úrovni uskutoční pohovor, pohovor s kapitulárnym vikárom Štefanom Garajom s cieľom upozorniť menovaného na jeho nežiaduce aktivity pred levočskou púťou, počas nej a na záver hlavnej omše pri rozlúčke s pútnikmi.“ A tak ďalej a tak ďalej. Opakujem, ide o informáciu o opatreniach štátnych orgánov v súvislosti s konaním púte v Levoči v dňoch 4. až 5. júla 1987, predkladá súdruh Rudolf Schuster. Ďakujem za pozornosť.
Hrnčiar, Andrej, podpredseda NR SR (2019-05-17):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi.
Šeliga, Juraj, podpredseda NR SR (2020-04-07):
Pán poslanec Ňarjaš, budete sa môcť prihlásiť potom za chvíľku ústne do rozpravy, keď chcete. A s ďalšou faktickou poznámkou, pán poslanec Kašper Igor, nech sa páči.
Žiga, Peter, podpredseda NR SR (2023-12-13):
Pán poslanec Pročko s procedurálnym.
Glváč, Martin, podpredseda NR SR (2017-02-09):
Ďakujem pekne. Pán poslanec, chcete položiť doplňujúcu otázku? (Reakcia z pléna.) Nech sa páči.
Hrušovský, Pavol, podpredseda NR SR (2010-12-10):
Páni poslanci, vyhlasujem päťminútovú prestávku. (Prestávka.) (Po prestávke.)
Kvasnička, Marián, poslanec NR SR (2014-03-28):
Prosím, pán predseda, aby ste v súlade s rokovacím poriadkom dali hlasovať o tom, že Národná rada prerokuje predložený návrh zákona v druhom čítaní.
Puškárová, Paula, poslankyňa NR SR (2024-09-26):
Ďakujem veľmi pekne. Popravde najprv som sa ani veľmi nechcela prihlásiť, ale vzhľadom aj na moje zameranie na ekonomickej univerzite, asi už by som mohla sa nejakým spôsobom zapojiť do tejto debaty. Pani kolegynka, spomínali ste, že vláda sa vyhovára. Nuž, ja si myslím, že je celkom ľahké byť ministrom financií v časoch, keď neplatia žiadne fiškálne pravidlá. A to bolo presne posledné tri roky. Či už kvôli pandémii, či už kvôli akémukoľvek krízovému manažovaniu, centrálna banka jednoducho robí tento postup a začne uvoľňovať za nulové percentné úroky. Rovnako tiež Európska únia upustila od fiškálnych pravidiel. Je jednoduchšie a ten minister financií, samozrejme, že si to využíva, a čo sa presne aj stalo. Tá zodpovednosť tam nenastala. Požičiavame a požičiavame a požičiavame. Išlo to do takéhoto, do takejto situácie, že napokon, ako počúvam tú diskusiu, všetci sa zhodujeme, že konsolidovať musíme. Takže musíme. Nedá sa nič robiť. A otázka je, komu sa tie peniaze zoberú. V ekonómii existuje, dépeháčka je samovražda, ministri financií, nechoďte do toho. Predstavte si, pri tých všetkých nápočtoch, ktoré viem, že už asi polroka teda prebiehajú, napokon prišli k tomu, že sa to bez tej DPH nedá urobiť. Nápočtami cez Inštitút finančnej politiky prišli, bohužiaľ, ten najhorší moment pre každého ministra financií, aby sa obhájil a išiel do dépeháčky. Tak sa aspoň snaží korigovať situáciu a tým najchudobnejším či už cez potraviny, či už teda cez knihy alebo niektoré ďalšie korigovať, aby neboli zatiahnuté do toho aspoň tie základné, základné... (Prerušenie vystúpenia časomerom.)
Hudacký, Ján, poslanec NR SR (2014-07-09):
Ďakujem pekne, pani podpredsedníčka. Pán kolega, ja ti chcem, samozrejme, poďakovať za taký komplexný exkurz do celej tej problematiky, ktorá je spájaná s prácou v nedeľu, respektíve ja by som nehovoril priamo o práci v nedeľu, ja by som hovoril skôr o odpočinku ľudí, o oddychu ľudí a v podstate o tom, aby rodiny mohli byť spolu, pretože toto je aktuálny problém nielen Slovenska, ale povedal by som až globálny. Potom máme tu problémy s deťmi, máme tu problémy, samozrejme, so starými rodičmi, pretože sa navzájom tie generácie sebe nevenujú a samotná rodina, samozrejme, potom sa rozpadá a tie väzby sa strácajú. V každom prípade okrem teda tých náboženských aspektov tých tradičných, ktoré súvisia s týmto problémom oddychu a nedele, chcem dať do pozornosti aspekt ľudskej prirodzenosti, že človek si potrebuje jednoducho oddýchnuť, že potrebuje byť v rodine a je to súčasť aj európskej kultúry. Žiaľ, v podstate liberalizmus a relativizmus ovplyvňuje aj tieto veci, s ktorými sú spájané, v podstate aj deň oddychu. A ak by som sa mal dostať ešte k žene matke, už nehovoriac o tom, že väčšina zamestnankýň, ktoré pracujú v týchto supermarketoch, sú ženy, že chýbajú deťom, chýbajú celej rodine a toto je ten veľmi dôležitý aspekt a je preto treba zobrať aj do úvahy iniciatívy, ktoré sú tu, aj 70-tisíc podpisov pod túto podporu voľnej nedele, takže je treba, aby sme všetky tieto veci chápali. A ja ti ďakujem za... (Prerušenie vystúpenia časomerom.)
Pellegrini, Peter, predseda NR SR (2024-02-12):
Dobré ráno. Vážené panie poslankyne, vážení páni poslanci, otváram rokovanie 10. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny tridsiatich šiestich poslancov Národnej rady. (Bod programu: návrh skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Martine Šimkovičovej, poverenej riadením Ministerstva kultúry Slovenskej republiky .) Prosím teraz, aby sme sa prezentovali a zistili, či sme schopní sa uznášať. (Prezentácia.) Prítomných 47 poslancov. Konštatujem, že Národná rada nie je schopná sa uznášať. Nakoľko tu nie je prítomná nadpolovičná väčšina všetkých poslancov, odkladám začiatok schôdze o 30 minút, kedy opäť zistím prítomnosť poslancov. Ďakujem pekne. (Prerušenie rokovania o 9.03 hodine.) (Pokračovanie rokovania o 9.33 hodine.)
L. Gyurovszky, poslanec: (2002-10-15):
I. Presperín, doterajší podpredseda NR SR: Richárd Hamerlik. R. Hamerlik, poslanec: Sľubujem. I. Presperín, doterajší podpredseda NR SR: Zsolt Komlósy. Z. Komlósy, poslanec: Sľubujem. I. Presperín, doterajší podpredseda NR SR: László Köteles.
Laurenčík, Milan, podpredseda NR SR (2020-06-04):
Ďakujem, zaujmite miesto pre spravodajcu. Otváram rozpravu, do rozpravy som dostal písomnú prihlášku. Prečítam pánov poslancov, ktorí sa prihlásili do rozpravy. Za kluby sú to v poradí: pán Alojz Baránik, klub SaS, pán podpredseda Gábor Grendel, klub OĽANO, pán poslanec Rastislav Schlosár, klub Ľudová strana Naše Slovensko, a potom jednotliví rečníci v poradí: Eduard Kočiš, Ľudová strana Naše Slovensko Kotlebovci, Erik Tomáš, SMER, Peter Kmec, SMER, Ondrej Dostál, SaS, Boris Susko, SMER a Juraj Gyimesi, OĽANO. Potom, keď vystúpia títo páni poslanci, otvoríme možnosť prihlásiť sa do rozpravy ústne. Nech sa páči, pán poslanec Alojz Baránik, máte slovo.
B. Bugár, podpredseda NR SR: (2002-07-10):
Otváram rozpravu o tomto bode programu a pýtam sa, či sa hlási niekto ústne do rozpravy, nakoľko som nedostal žiadnu písomnú prihlášku. Konštatujem, že nie je to tak. Vyhlasujem rozpravu o tomto bode programu za skončenú. Prerušujem rokovanie o tomto bode. Ďakujem aj pánovi ministrovi, aj spravodajcovi. Nasleduje druhé čítanie o návrhu poslanca Národnej rady Slovenskej republiky Alexandra Slafkovského na vydanie zákona o vojnových hroboch . Návrh zákona ste dostali pred prvým čítaním ako tlač 1395, spoločnú správu ako tlač 1395a. Teraz dávam slovo poslancovi Slafkovskému a prosím ho, aby návrh zákona odôvodnil.
Hrnčiar, Andrej, podpredseda NR SR (2018-06-13):
Päť faktických poznámok. Pani poslankyňa Milanová.
Laurenčík, Milan, podpredseda NR SR (2021-11-12):
Pán poslanec Martin Beluský s faktickou poznámkou.
Mazurek, Milan, poslanec NR SR (2022-06-24):
My sme práve, ako poukázal kolega predrečník, svedkami neuveriteľne naivných a hlúpych argumentov, ako sme aj teraz počuli, že vlastne medveď má menšie teritórium ako v minulosti, pritom dnes je lesných porastov na území Slovensko viac ako povedzme pred 30-40 rokmi. A oni si cez to pôjdu ďalej a toto budú používať ako argumenty. Potom tie odpadky. Človek, že je premnožený. Ja keď počúvam vetu, že človek je premnožený, čo nepochybne je v Ázii, v niektorých častiach Afriky a možno v Južnej Amerike, ale v Európe veľmi, veľmi ťažko (povedané so smiechom) môže s príčetnosťou túto hlúposť povedať. No ale ak má niekto za seba pocit, že je premnožený, tak nikto mu nebráni sa toho svojho života vzdať. Veď keď si premnožený a považuješ to za problém, tak s tým niečo rob. Ale netrep to ostatným (povedané so smiechom), ktorí tieto tvoje hlúpe mantry proste nechceme počúvať. Problém je, že presne takíto ľudia, ako tu pani predo mnou, ktorí by mali byť ticho, lebo sa ich to netýka, žijú uprostred Petržalky, nepoznajú ten problém, nevedia si to predstaviť, nevedia, čo je to strach o vlastné deti, život a majetok, mudrujú, ako to v skutočnosti je. Choďte a 3 000 medveďov sterilizujte, hrabte sa im tam vo výkaloch a neviem v čom všetkom. Hrochy a neviem, čo. Veď to je... (povedané so smiechom) to je, to je hrozne na plač. Tu sú úplne zásadné argumenty – ministerstvo nekoná, ľudia sú v ohrození, útokov pribúda, ich frekvencia je tak neskutočne vysoká, že strach, ktorý sa medzi ľuďmi šíri, je proste už tak citeľný, že ľudia robia protesty. Proste tá situácia je hrozná. Nehovor... nech nehovoria fakt tieto sprostosti, že sa im človek pchá do obývačky. Niekedy tí ľudia v tej prírode žili ďaleko viac hlbšie, ďaleko viac, ako je teraz. A dnes, keď sa sťahujú do mesta, dnes sa zrazu im niekto pchá do obývačky. Proste tie medvede útočia v obciach, útočia pri kaplnke, útočia na dvoroch. Sú tam cez deň. Jednoducho my nemôžme počúvať argumenty ministra, že nebude sa robiť nič. V septembri vyjdú výsledky, z ktorých nakoniec nič nebude, lebo nebude, a ďalej sa nebude robiť nič. Veď treba konať!
Hrnčiar, Andrej, podpredseda NR SR (2017-12-05):
Dávam možnosť nahlásiť sa s faktickými poznámkami, 13 faktických poznámok. Nech sa páči ako prvý, pán poslanec Bublavý.
Mičovský, Ján, poslanec NR SR (2013-10-28):
Ďakujem za slovo, vážený pán predseda. No na internete je ozaj kadečo, aj na stránke SHMÚ, vážený pán poslanec Kolesík, ale ja by som to riešil asi takto: ešte skôr, aby sme sa bavili o tom, čo bude na internete a kto si to má nakliknúť, čo keby ste sa vybrali spolu možno aj so mnou do tej Hrboltovej? A to tým ľuďom, ktorých práve v týchto hodinách, v týchto dňoch chodia ubezpečovať emisári Mondi, že aby sa nebáli a čoho sa vlastne boja a že to nie je také zlé. Doslova v týchto dňoch. Prečo im teda nehovoria: Veď si kliknite internet, babuška alebo detičky, a veď to všetko zistíte, všetko je v poriadku?! Jednoducho, tu je extrémne zlá situácia v okolí týchto znečisťovateľov, život ohrozujúca a my sa tu ideme baviť o tom, že to ideme dať niekde na internet, že každý si to tam pozrie, napokon, stránky sú krásne a všetko na nich sa nájde. Ja nespochybňujem, že na internete je veľa užitočných vec. Ale skúste sa na to pozrieť optikou ľudí, ktorí sa pozerajú z okna, rozmýšľajú, či ho môžu vôbec otvoriť, že to, čo je okolo ich domu, je tak zúfalo smradľavé a nebezpečné, že či by tam nemala byť, v takejto časti Hrboltová pri Ružomberku, tabuľa, ktorá by veľmi jasne hovorila ľuďom: aj keď je to zúfalo smradľavé, pozrite sa, hodnoty sú v tejto chvíli pod limit! Kontinuálne! Nemá to vôbec nič spoločné s tým, čo na internete môžem vygooglovať, vyklikať na rôznych stránkach. Ani ich nespochybňujem. Len máte nedostatok empatie voči týmto ľuďom, ktorí tam musia a chcú aj žiť, že či tento návrh, ktorý sme predložili, je egopopulistický alebo je proľudský. Najprv tam choďte bývať, a potom tu vykladajte takéto veci! Ďakujem.
Danko, Andrej, predseda NR SR (2016-05-25):
Prosím, prezentujme sa a hlasujme. (Hlasovanie.) Ďakujem. Prítomných 137 poslancov, za 59, proti 15, zdržalo sa 62, nehlasoval 1. Konštatujem, že sme uvedený návrh neprijali, a teda nebudeme pokračovať v rokovaní o tomto návrhu zákona. Teraz budeme hlasovať o bode 58 programu, je to prvé čítanie o návrhu poslancov Nicholsonovej, Mihála a Poliačika na vydanie zákona, ktorým sa mení zákon č. 561/2008 Z. z. o príspevku na starostlivosť o dieťa (tlač 94). Prosím spravodajkyňu z výboru pre sociálne veci poslankyňu Petru Krištúfkovú, aby hlasovanie uviedla. (Hlasovanie o návrhu poslancov Národnej rady Slovenskej republiky Lucie Nicholsonovej, Jozefa Mihála a Martina Poliačika na vydanie zákona, ktorým sa mení zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov , tlač 94.)
Laššáková, Jana, podpredsedníčka NR SR (2014-11-10):
Na vystúpenie pána poslanca s faktickou poznámkou pán poslanec Mikloško. Končím možnosť prihlásiť sa s faktickými poznámkami. Nech sa páči, pán poslanec.
Hrnčiar, Andrej, podpredseda NR SR (2018-10-16):
Chce sa vyjadriť spravodajca? Nie je tomu tak. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona má tlač 1071. Spoločná výzva, spoločná správa výborov má tlač 1071a. Prosím podpredsedu vlády a ministra životného prostredia László Sólymosa, aby vládny návrh zákona odôvodnil. (Rokovanie o vládnom návrhu zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1071.)
Novotný, Viliam, poslanec NR SR (2010-10-15):
Vážený pán predsedajúci, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Laššáková, Jana, podpredsedníčka NR SR (2012-06-27):
Páni poslanci, poprosím vás o pokoj v rokovacej sále. A počúvajte pána poslanca Matoviča.
Laurenčík, Milan, podpredseda NR SR (2022-03-16):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Radovan Sloboda. Nech sa páči.
Paška, Pavol, poslanec NR SR (2014-06-03):
Ja len, krátka poznámka k pánovi poslancovi Hraškovi. Pán poslanec, tragické je, že vy ste za dva roky nepochopili, ako funguje väčšinový politický demokratický systém, a podľa toho, ako vy interpretujete aj svoju depresiu, tak to asi ani nepochopíte. Ďakujem. (Potlesk.)
M. Číž, podpredseda NR SR: (2007-12-11):
(Hlasovanie.) Prítomných 144 poslancov, za návrh 82 poslancov, zdržalo sa 62 poslancov. Konštatujem, že tento návrh sme schválili. A pristúpime k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto chce podať návrhy v zmysle § 85 zákona o rokovacom poriadku. Nie. Vyhlasujem rozpravu za skončenú.
Pellegrini, Peter, podpredseda NR SR (2020-06-09):
Ďakujem veľmi pekne. Poprosím teraz pána poslanca Marka Šefčíka, aby informoval Národnú radu o výsledku rokovania výborov o tomto návrhu zákona a aby odôvodnil takisto návrh a stanovisko gestorského výboru. Nech sa páči, pán poslanec.
K. Tóthová, poslankyňa: (2007-10-19):
Uznesením Národnej rady Slovenskej republiky z 11. septembra 2007 bol vládny návrh zákona, ktorým sa mení a dopĺňa zákon o dobrovoľných dražbách a o doplnení zákona o notároch a notárskej činnosti, pridelený nasledujúcim výborom na prerokovanie, a to ústavnoprávnemu výboru, Výboru Národnej rady Slovenskej republiky pre hospodársku politiku, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre ľudské práva a národnosti. Uvedené výbory sa zaoberali týmto legislatívnym návrhom. Zároveň chcem konštatovať, že poslanci, ktorí nie sú členmi uvedených výborov, kde sa legislatívny návrh prerokovával, nepodali žiadne stanovisko k predmetnému vládnemu návrhu. Predmetný návrh legislatívny bol v uvedených výboroch prerokovaný s nasledujúcim výsledkom. Výbor Národnej rady Slovenskej republiky pre hospodársku politiku, ako aj Výbor Národnej rady Slovenskej republiky pre ľudské práva, národnosti a postavenie žien svojimi uzneseniami odporučili schváliť tento legislatívny návrh. Ústavnoprávny výbor neprijal na svojom zasadnutí platné uznesenie, nakoľko návrh na uznesenie nezískal podporu potrebnej nadpolovičnej väčšiny prítomných poslancov. Výbor Národnej rady Slovenskej republiky pre sociálne veci a bývanie tento legislatívny návrh neprerokoval z dôvodu, že výbor nebol uznášaniaschopný. Z prerokovania návrhu v uvedených výboroch vyplynulo 23 pozmeňujúcich návrhov, ktoré sú uvedené v spoločnej správy (tlač 371a). Tieto návrhy boli všetkým poslancom rozdané. Pán predsedajúci, oboznámila som plénum so správou spoločnou. Prosím, otvorte rozpravu. Ďakujem za pozornosť.
Hrnčiar, Andrej, podpredseda NR SR (2016-11-23):
Končím možnosť nahlásiť sa s faktickými poznámkami. Na vystúpenie pána, na vystúpenie pána poslanca sú tri faktické poznámky. Nech sa páči, pán poslanec Heger.
V. Soboňa, poslanec: (2004-05-26):
Navrhujem. Za čl. 4 sa vkladá nový čl. 5, ktorý znie: Zákon č. 595/2003 Z. z. o dani z príjmov v znení zákona č. 43/2004 Z. z., zákona č. 177/2004 Z. z. a zákona č. 191/2004 Z. z. sa mení a dopĺňa nasledovne. V § 6 ods. 10 veta znie: „Ak ročný obrat daňovníka nie je vyšší ako 750 000 Sk a daňovník nie je platiteľom dane z pridanej hodnoty, neuplatní preukázateľné daňové výdavky, môže uplatniť výdavky vo výške 60 percent z úhrnu príjmov uvedených v ods. 1 až 3. Dôvody: Cieľom pozmeňujúceho návrhu je zlepšiť podmienky živnostníkom z hľadiska ich daňovej povinnosti. Ďakujem.
P. Paška, predseda NR SR: (2008-05-21):
(Hlasovanie.) 99 prítomných, 79 bolo za, 20 sa zdržalo. Konštatujem, že sme schválili návrh novely zákona č. 305/2005 Z. z. a nehlasovalo 20. Ospravedlňujem sa, len zmizlo to z toho displeja skôr. Ešte raz pre správnosť. 99 prítomných, 79 za a 20 nehlasovalo. Konštatujem, že sme schválili návrh zákona novely zákona č. 305/2005 Z. z. o sociálnoprávnej ochrane detí a sociálnej kuratele . Teraz pán poslanec Lukša bude uvádzať hlasovanie o návrhu... Ešte pán predseda KDH  Hrušovský, nech sa páči.
Laurenčík, Milan, podpredseda NR SR (2020-11-05):
Ďakujeme veľmi pekne. Čas určený na hodinu otázok síce neuplynul, ale vyčerpali sme a zodpovedali všetky otázky, preto končím tento bod programu. Zároveň prosím členov vlády, aby zotrvali v rokovacej sále, nasleduje bod odpovede na interpelácie a bod interpelácie. Vážené panie poslankyne, vážení páni poslanci, nasledujú body písomné odpovede na interpelácie a interpelácie. (Rokovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 178.) Otváram bod písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané do 24. septembra 2020, tlač č. 178. Z dôvodu prehľadnosti prosím poslancov, aby pri svojom vystúpení uviedli číslo, pod ktorým sa odpoveď člena vlády v tlači č. 178 nachádza, a v prípade nespokojnosti s odpoveďou uviesť, či žiadajú, aby Národná rada hlasovala o ich nespokojnosti s odpoveďou. Otváram rozpravu. Písomne sa do rozpravy neprihlásil nikto. Preto sa pýtam, kto sa hlási do rozpravy ústne? Končím možnosť prihlásiť sa do rozpravy. Prihlásil sa pán poslanec Ján Richter. Nech sa páči, máte slovo.
P. Abrhan, poslanec: (2010-04-27):
Rokovací poriadok v skrátenom legislatívnom konaní hovorí, že skrátené legislatívne konanie je možné za mimoriadnych okolností, keď môže dôjsť k ohrozeniu základných ľudských práv, nepredpokladám, že by tento návrh zákona sa týkal ohrozenia základných ľudských práv, slobôd alebo bezpečnosti. Ani jeden z týchto dôvodov nenapĺňa dôvod, aby sme tento návrh zákona prerokovali v skrátenom legislatívnom konaní. Ani ohrozenie základných ľudských práv, ani ohrozenie slobôd, ani ohrozenie slobôd, ani ohrozenie bezpečnosti. Alebo ak hrozia štátu značné hospodárske škody, Národná rada sa môže na návrh vlády uzniesť na skrátenom legislatívnom konaní o návrhu zákona. Predpokladám, že v tomto zmysle nehrozia žiadne značné hospodárske škody, je možné, určitým vysvetlením možno prijať takéto znenie len vtedy, ak by sme pripustili, že hrozia niektoré značné hospodárske škody pri niektorých projektoch, ktoré vláda realizuje, a tieto projekty je potrebné prekryť týmto vládnym návrhom zákona. Či sú to PPP projekty alebo či sú to emisie, ktoré boli realizované. Z tohto dôvodu toto je jediné možné vysvetlenie. Poprosil by som, pán minister, keby ste zdôvodnili, prečo je potrebné tento návrh zákona prerokovať v skrátenom legislatívnom konaní. Chcem povedať, že podľa môjho názoru prerokovať tento návrh zákona je v rozpore so zákonom o rokovacom poriadku, preto sa poslanci Kresťanskodemokratického hnutia nezúčastnia pri hlasovaní o tomto návrhu zákona. Chcem na to upozorniť aj ctených poslancov zo Slovenskej národnej strany, aj pána predsedu Slotu, ktorý sa o tomto návrh vyjadril: „Vládny návrh je čistý podraz, nechutné predvolebné divadlo.“ Páni poslanci, pán predseda Slota, ak si stojíte za svojím slovom a ak ste presvedčení, že tento vládny návrh je čistý podraz, budete mať vo svojich rukách rozhodnutie o rokovaní tohto návrhu. Ak nezahlasujete za skrátené konanie, nebude sa o tomto čistom podraze rokovať. Ak zahlasujete za skrátené konanie, budete účastníkmi tohto podrazu sami na sebe. Ďakujem pekne. (Potlesk.)
Zmajkovičová, Renáta, podpredsedníčka NR SR (2012-09-19):
K rozprave chce zaujať stanovisko pán minister, nech sa páči. Poprosím vás, kolegyne, kolegovia, diskutujte mimo rokovacej sály, počúvajme sa. Ďakujem.
Zemanová, Anna, poslankyňa NR SR (2022-10-25):
Nevidím žiaden skutočný dôvod na odvolanie pani Janky Bittó Cigánikovej z postu predsedníčky zdravotníckeho výboru. Má príslušné vysokoškolské vzdelanie aj prax a v súčasnosti sa rozhodla študovať ošetrovateľstvo a svojou prácou naozaj žije. Napokon, mať vysokoškolský titul ani nie je podmienkou na to, aby mohol človek zastávať post predsedníčky alebo predsedu výboru. Vyčítajú sa jej liberálne názory. Viete, ale nie všetci majú názory ako vy. A preto to nie je zlé. Zasadzuje sa za zákony, ktoré možno nie sú totožné s vašou ideológiou, ale sú legitímne a zákonné a veľmi ľudské. A tretí dôvod je nemenej absurdný ako predošlé dva. Má byť odvolaná, lebo ju napadla koaličná poslankyňa a ona sa bránila. Pán Čepček, vy nie ste ani len člen zdravotníckeho výboru, nie ste ani len člen žiadneho poslaneckého klubu. Ste voľne poletujúci nezaradený poslanec, kam vietor, tam plášť. Áno, ste členom zahraničného výboru, ste aj poslancom Národnej rady a váš návrh, hoc zaradený do programu rokovania Národnej rady, je návrhom inkvizítora. Počuli ste Tomáša Lehotského, on je členom výboru, a nebudem opakovať tie slová, ktoré vecné charakteristiky povedal o Janke Bittó Cigánikovej. Z vášho životopisu je zrejmé, že téme zdravotníctva sa nevenujete ani zďaleka a neviem, či ste niekedy boli na výbore, ale už aj z tejto rozpravy sa ukazuje, že zjavne nie. Ja áno. Bola som tam viackrát. Áno, Janka je povahovo odlišná ako sú jej kolegyne a kolegovia vo výbore, je energická, možno výbušná, ale zanietená pre svoju prácu, pre agendu zdravotníctva. Bojuje a vám vadí jej odhodlanie a bojovnosť. Janka Bittó Cigániková si svoju prácu vykonáva zodpovedne a bojuje za každého občana. Ja stojím za ňou a stojí za ňou aj celý poslanecký klub SaS.
Sárközy, Irén, poslankyňa NR SR (2019-06-24):
Veľmi pekne ďakujem za slovo. Vážený pán predsedajúci, vážené pani poslankyne, vážení páni poslanci, Národná rada Slovenskej republiky uznesením č. 1781 z 13. mája pridelila vládny návrh zákona, ktorým sa mení a dopĺňa zákon č. 153/2001 v platnom znení, na prerokovanie ústavnoprávnemu výboru, a to aj ako gestorskému výboru a určila lehotu na jeho prerokovanie v druhom čítaní. Ústavnoprávny výbor vládny návrh ústavného zákona prerokoval a odporúčal Národnej rade schváliť. Z uznesenia ústavnoprávneho výboru vyplýva deväť pozmeňujúcich a doplňujúcich návrhov. Gestorský výbor odporúča hlasovať o všetkých spoločne s odporúčaním schváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní vládneho návrhu zákona bola schválená uznesením ústavnoprávneho výboru č. 662 z 18. júna. Týmto uznesením ma výbor ako spoločnú spravodajkyňu poveril, aby som na schôdzi Národnej rady informovala o výsledku rokovania a pri rokovaní o návrhu zákona predkladala návrh v zmysle príslušných ustanovení zákona o rokovacom poriadku. Pán predsedajúci, otvorte, prosím vás, rozpravu.
P. Hrušovský, podpredseda NR SR: (2002-02-07):
Teraz pristúpime k odpovediam na otázky poslancov, ktoré položili pánu premiérovi. Prvá z položených a vyžrebovaných otázok je otázka pani poslankyne Kollárikovej, ktorá, pán premiér, sa vás pýta: „Pán premiér, ste spokojný s výsledkami práce podpredsedu vlády pre ľudské práva a národnostné menšiny? Podľa vyjadrenia zástupcu rusínskej a ukrajinskej menšiny a predsedu petičného výboru pána Kaňuka, ako aj niektorých zástupcov cigánskeho a rómskeho etnika si za tejto vlády prisvojila národnostnú politiku SMK.“ Pán premiér, môžete odpovedať.
Šimečka, Michal, podpredseda NR SR (2024-01-09):
Ďakujem pekne. Pán poslanec Lackovič.
Zemanová, Anna, poslankyňa NR SR (2020-07-24):
Ďakujem pekne. No, pán exminister, pán poslanec Richter, ja som ako v šoku, že vôbec sa postavíte k takejto, pri takomto bode odvolávanie premiéra Matoviča za rečnícky pult a máte tú odvahu hovoriť o úplne iných veciach, ako sú témou. A hlavne zabudnúť pritom, čo bolo v apríli 2017, kedy ste vy boli predmetom odvolávania v tejto snemovni. Tak ja vám to pripomeniem, pretože o tých veciach ste ako zabudli povedať, že kauza Čistý deň bola tá kauza, pre ktorú ste boli odvolávaný. To bola kauza, kde vlastne boli poškodzované práva detí, kde opakovane a systematicky boli ohrozované práva a právom chránené záujmy maloletých detí, ich život, zdravie a zdravý psychický, fyzický a sociálny vývin. Vašou nečinnosťou dlhodobo, kedy ste vlastne nechceli priznať, že sa tie veci dejú, ste zatajovali a nechali ste deti v rukách ľudí, ktorí nemali a v konečnom dôsledku boli aj odsúdení. Vy ste boli priamym, priamo zodpovedný za tieto stavy. Taktiež vy tu vyčítate našej vláde za tých pár desiatok dní, ktoré sme vo vláde, nejaké sociálne prehrešky. Kritizujete obedy zadarmo, že zrušíme. Váš pohľad na svet, že obedy zadarmo majú byť nejakou sociálnou výchovou ľudí, tak to je naozaj niečo čudné, čo tu z vašich úst... (Prerušenie vystúpenia časomerom.)
Bugár, Béla, podpredseda NR SR (2018-09-11):
Nech sa páči, prezentujme sa a hlasujme. (Hlasovanie.) Prítomných 143, za 140, 2 proti, 1 sa zdržal. Konštatujem, že návrh sme schválili. Prosím teraz pána poslanca Kvorku, aby ako poverený člen výboru pre pôdohospodárstvo a životné prostredie uviedol hlasovanie v prvom čítaní o vládnom návrhu zákona o chránených oblastiach prirodzenej akumulácie vôd, 1049. Nech sa páči. (Hlasovanie o vládnom návrhu zákona o chránených oblastiach prirodzenej akumulácie vôd a o zmene a doplnení niektorých zákonov , tlač 1049.)
Šimečka, Michal, podpredseda NR SR (2024-06-14):
Ďakujem veľmi pekne. Keďže som nedostal žiadnu písomnú prihlášku, pýtam sa, či sa chce niekto prihlásiť ústne. Nie je tomu tak. Vyhlasujem všeobecnú rozpravu za skončenú. Predpokladám, že ani navrhovateľ, ani pani spravodajkyňa sa k nej už nechce vyjadriť, preto prerušujem rokovanie o tomto bode. A nasleduje prvé čítanie o návrhu poslancov Jany Bittó Cigánikovej a Tomáša Szalaya na vydanie zákona, ktorým sa dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, tlač 367. A dávam teraz slovo pánovi poslancovi... Zistíme, či niekto z gestorského výboru pre zdravotníctvo je v sále, alebo nie je v sále. Vyzerá to, že skôr nie. V tom prípade tento bod prepadáva poradím a ideme ďalej. Pokračujeme prvým čítaním o návrhu poslancov Jany Bittó Cigánikovej, Tomáša Szalaya a Mariána Viskupiča na vydanie zákona, ktorým sa dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o doplnení niektorých zákonov, tlač 348. Tu sa obávam, že sme v podobnej situácii, že tu nie je žiadny zo spravodajcov. V tom prípade tento bod prepadáva a ideme ďalej. Pristúpime k rokovaniu o návrhu skupiny poslancov na prijatie uznesenia Národnej rady Slovenskej republiky k cenám energií. Je to tlač 66. Chcem sa spýtať, či je tu zástupca predkladateľov. Pán poslanec Grendel? (Reakcia z pléna.) Tlač 66. Ak tu nie je nikto z predkladateľov, tak tento bod prepadáva poradím. Pokračujeme ďalej. Pristúpime k rokovaniu o návrhu poslanca Rastislava Krátkeho na prijatie uznesenia Národnej rady Slovenskej republiky k uzneseniu Európskeho parlamentu z 11. apríla 2024 o začlenení práva na umelé prerušenie tehotenstva do Charty základných práv Európskej únie, tlač 266. Pán poslanec Krátky nie je v sále, v tom prípade jeho bod prepadáva poradím. A ideme ďalej. Nasleduje rokovanie o návrhu skupiny poslancov Národnej rady na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti, tlač 267. Pani poslankyňa Remišová alebo iný zástupca navrhovateľa? (Reakcia z pléna.) Môžem vyhlásiť... Á, pani poslankyňa je tu, vynikajúce, a v tom prípade vám rovno dávam slovo, aby ste uviedli návrh uznesenia, tlač 267. Nech sa páči. (Rokovanie v prvom čítaní o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k priamemu ohrozeniu čerpania finančných prostriedkov z fondov Európskej únie a Plánu obnovy a odolnosti , tlač 267.)
P. Paška, predseda NR SR: (2009-02-06):
(Hlasovanie.) 134 prítomných, 133 za, 1 sa zdržal. Návrh uznesenia sme schválili. Pán poslanec Gál, poprosím vás, aby ste uviedli v prvom čítaní hlasovanie o návrhu poslanca Národnej rady Slovenskej republiky Petra Miššíka na vydanie zákona, ktorým sa dopĺňa zákon č. 369/1990 Zb. o obecnom zriadení v znení neskorších predpisov , je to tlač 903.
Dubéci, Martin, poslanec NR SR (2024-02-13):
Ďakujem za slovo, pán predsedajúci. A teda bolo toho povedané mnoho, však jasné, každý môže urobiť chyby, ale ja by som vypichol jednu vec, a to bola tá požiadavka ohľadom toho jedného dňa na, na, na tie tretie čítania v SLK. Si myslím, že to je naozaj ako vecná, logická, nepolitická prosba alebo názor, aby sme naozaj akože my si boli schopní naštudovať tie veci, však kolegovia, kolegyne sami vedia, že ten, ten web často nefunguje, tie správy sa zverejňujú neskoro, tie pozmeňováky sa zverejňujú neskoro, naozaj mať aspoň jeden deň na to, aby si to kolegovia, kolegyne vedeli naštudovať normálne, vecne, je absolútne normálna požiadavka a je mi ľúto, že sa z toho musí robiť taká politika. Takže ak tu chceme mať teda tú novú politickú kultúru, tak, prosím, toto je podľa mňa minimálny základ. Ďakujem pekne.
Laššáková, Jana, podpredsedníčka NR SR (2014-09-09):
Áno, ďakujem pekne za slovo. Ďakujem všetkým diskutujúcim za príspevky. A keby som chcela a ja by som mohla za štyri volebné obdobia, ktoré už som v Národnej rade, veľa rozprávať o tom, ako sa mení myslenie koaličného poslanca, keď prejde do opozície, ako v koalícii obhajoval určité návrhy a ako v opozícii to svoje konanie kritizuje. Chcem však povedať, že ani pani poslankyňa Žitňanská, ani pán poslanec Kadúc nespochybnili, že návrh, ktorý som podala, je v súlade s Ústavou Slovenskej republiky aj zákonom, teda nikto nespochybnil právnu rovinu podaného návrhu. A Národná rada hlasovaním rozhodne, či pán Dušan Čimo bude, alebo nebude členom Súdnej rady. Ďakujem pekne.
Žiga, Peter, podpredseda NR SR (2024-10-02):
Pán poslanec Goga.
Abrhan, Pavol, poslanec NR SR (2010-12-15):
Ďakujem pekne. Pán poslanec, vy ste hovorili o nedemokratickom hľadaní nového generálneho riaditeľa, ale v návrhu zákona o ničom takom sa nehovorí. Pán prezident zo svojich pätnástich pripomienok, sme hovorili už na výbore, 2, 5 je vyňatá na osobitné hlasovanie a, prosím, môžeme, samozrejme, o tom diskutovať. Všetky ostatné pozmeňovacie návrhy nie sú zásadné. Týkajú sa valorizácie, odmien členov Rady, alebo sa týkajú presunu termínu z 1. januára na 1. apríl. V tomto zmysle to neboli zásadné pripomienky pána prezidenta, ktoré chcete podporiť. Bol by som rád, ak akceptujete pripomienky, aby ste akceptovali aj návrh, ktorý pán prezident vo svojom liste dal, a síce navrhuje Národnej rade zákon pri opätovnom prerokovaní schváliť. Ak chcete podporiť pána prezidenta, prosím, aby ste podporili aj tento zákon. Som rád, že pán prezident takýmto spôsobom podporil aj reformu verejnoprávnych médií. Ďakujem pekne.
J. Kvorka, poslanec: (2010-01-29):
Ja sa pýtam a hovorím vám to preto, pretože pri materiáli, ktorý je na vyslovenie nedôvery, sú podpísaní ako prví dvaja za SDKÚ pán poslanec Dzurinda a pán poslanec Mikloš. Pýtam sa: kde sú? Čoho sa boja títo dvaja ľudia? Neboja sa náhodou toho, že by sme mohli tuná medzi rečou povedať čosi o tom vašom financovaní tej vašej politickej strany? Prečo neprišli, keď sa podpíšu ako prví pod odvolávanie a popritom sa schôdze nezúčastnia? A už keď ste hovorili o tých prípadoch a pomenovali ste ich tuná veľa, tak vám chcem povedať, pán poslanec, že aj v rokoch 1998 až 2006 sa diali veci, o ktorých tuná nejdem ani spomínať, pretože tiež je to pod moju úroveň. Ale keby sme mali postupovať tak ako vy, tak za toto obdobie by sme museli ministra vnútra odvolávať 160-krát za to, čo vykonali títo policajti v týchto krajských organizáciách. Pokiaľ ide o Hedvigu Malinovú, treba povedať, že nikto nespochybnil jej doterajšie závery a najmä hlavné dôkazy a že čaká sa na vyjadrenie Generálnej prokuratúry. Čo sa týka toho zásahu na futbalovom štadióne, tak tu treba jasne povedať, že, preboha, vari nejdeme chrániť tuná v tejto spoločnosti ľudí agresívnych, ako sú z Ferencvárosu ich... (Prerušenie vystúpenia časomerom.)
Figeľ, Ján, podpredseda NR SR (2012-07-02):
Ďalším s faktickou je pán poslanec Matovič.
P. Hrušovský, predseda NR SR: (2003-06-27):
(Hlasovanie.) Prítomných je 143 poslancov, za 50, proti 47, zdržalo sa 43, nehlasovali 3. Návrh pána poslanca Maxona sme neschválili. Prosím ďalší návrh.
Laššáková, Jana, podpredsedníčka NR SR (2012-12-17):
Pán spravodajca, zaujmite miesto určené pre spravodajcov. Otváram rozpravu o tomto bode programu. Do rozpravy som nedostala žiadnu písomnú prihlášku. Hlási sa niekto do rozpravy ústne? Nie je tomu tak. Vyhlasujem rozpravu... Vy sa hlásite? Nech sa páči, pán spravodajca.
Bašistová, Alena, poslankyňa NR SR (2018-12-07):
Ďakujem veľmi pekne za slovo. Ja práve chcem nadviazať na kolegyňu, že povedala v úvode, že ide o súbeh dávky a mzdy, hej, to tam bolo povedané. Základným cieľom predkladanej novely je v podstate zvýšenie súm pomoci v hmotnej núdzi, ktorý sa týka nielen dávok, ale aj aktivačného príspevku, ochranného príspevku a príspevku na nezaopatrené dieťa. Mňa práve zaujímal ten vzorec, akým spôsobom a podľa čoho sa navyšuje. A okrem iného to, čo spomenula aj pani poslankyňa Gaborčáková, tak je tam aj navrhované zvýšenie, ktoré zohľadňuje aj rast čistých peňažných príjmov za posledné obdobie, ktoré rástli o cca 5 % okrem toho, čo bolo spomenutá. Mňa skôr zaujímalo to, čo chodia vlastne za nami rôzne organizácie, predovšetkým tie, ktoré zastupujú práva viacdetných rodín. Tak som sa pozrela na to, akým spôsobom cez ten vzorec, ktorý som spomenula, je nastavená dávka v hmotnej núdzi podľa § 10 citovaného zákona a musím povedať a aj to prečítam, že sa netýka len jednotlivca bez detí, ale jednotlivca s jedným až štyrmi deťmi, dvojici bez detí, dvojici s jedným až štyrmi deťmi, jednotlivec s viac ako štyrmi deťmi a dvojica s viac ako štyrmi deťmi ma zaujímala najviac a tam tá suma rastie z 216,10 eur na sumu 226, 90. Tie predchádzajúce takisto pomerne k tomuto vzorcu. Súhlasím ale s príspevkom na bývanie, a to teda by sme sa mohli na to pozrieť, ak to bude v možnostiach štátneho rozpočtu a v možnostiach teda práce pri druhom čítaní v rámci tejto novely. Ale nedá mi aj nepodotknúť, že tuná zlyháva aj samospráva. A treba tlačiť predovšetkým aj na mestá a obce a hlavne krajské mestá, ktoré môžu momentálne čerpať z výzvy, ktoré... (Prerušenie vystúpenia časomerom.)
Klus, Martin, podpredseda NR SR (2019-11-28):
Ďakujem, pán poslanec. Ďalší v rozprave, pán poslanec Dostál. Pred tým, ako mu dáme slovo, tak mi dovoľte, aby som na balkóne pozdravil študentov Strednej priemyselnej školy stavebnej zo Žiliny. Vítajte v Národnej rade! (Potlesk.)